CELEX: 32015R0804
Language: da
Date: 2015-05-19 00:00:00
Title: Kommissionens gennemførelsesforordning (EU) 2015/804 af 19. maj 2015 om tarifering af visse varer i den kombinerede nomenklatur

23.5.2015   
               
               
                  DA
               
               
                  Den Europæiske Unions Tidende
               
               
                  L 128/7
               
            KOMMISSIONENS GENNEMFØRELSESFORORDNING (EU) 2015/804
      af 19. maj 2015
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
         Udfærdiget i Bruxelles, den 19. maj 2015.
         
            
               På Kommissionens vegne
            
            
               For formanden
            
            Heinz ZOUREK
            
               Generaldirektør for beskatning og toldunion
            
         
      
      
         (1)  EFT L 256 af 7.9.1987, s. 1.
      
         (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En tekstilartikel, der er udformet til at holde en person i siddende stilling, når vedkommende løftes af en lift.
                     Artiklen består af vævet tekstilstof (polyester) hovedsagligt i rektangulær form. En af rektanglets to korte sider har to flap-lignende forlængelser, der fungerer som siddeflade. Resten af stoffet støtter personens ryg og sider. Visse dele af stoffet er polstret (med stykker af polypropylenskum).
                     Flere tekstilstroppe er syet fast på stoffets kanter, således at artiklen kan fastgøres til liften og løftes.
                     (Se billeder) (*)
                     
                  
                  
                     6307 90 98 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 f) til afsnit XI og teksten til KN-kode 6307 , 6307 90  og 6307 90 98 .
                     Tarifering under KN-kode 8431 31 00  som dele, som udelukkende eller hovedsagelig anvendes til maskiner eller apparater henhørende under pos. 8428  (elevatorer, hejseværker osv.) er udelukket, da varen ikke er en forudsætning for liftens funktion (se sag C-152/10, Unomedical, ECLI:EU:C:2011:402, præmis 29, 34 og 36). Desuden er stropper udelukket fra pos. 8431  og tariferes i afsnit XI (se også forklarende bemærkninger til HS, pos. 8431 , fjerde afsnit, litra b)).
                     Varen er hovedsagelig lavet af tekstil, og de forskellige dele er syet sammen.
                     Varen skal derfor tariferes under KN-kode 6307 90 98  som »andre konfektionerede tekstilvarer«.
                  
               
            (*)  Billederne tjener kun til information.